Henare Peeni: Ngāruahine Claims Settlement Bill — First ReadingText is incorporated into the Bound VolumeHenare Peeni: Ngāruahine Claims Settlement Bill — First Reading[Sitting date: 11 August 2015. Volume:707;Page:5679. Text is incorporated into the Bound Volume.]PEENI HENARE (Labour—Tāmaki Makaurau):Tēnā koe e te Māngai o te Whare. “Te tai rā te tai rā e tumu ana e pari ana ki tawhiti nui ki tawhiti roa i Hawaiki rā nō—he tai tapu nā Tangaroa! Tērā whaitiri Te Waka o Mātaatua i haere mai i te nuku roa. Ko te ngaru whatiwhati hoe he kura tongorere wā taku ika poutapu nā Te Oro nā Puhikaiariki. Ko ngā hoehoe o te pō te whetū rere ata ko Tāne Mahuta i whakairihia whano whano haere mai te toki haumi e hui e tāiki e!”Kāti ake rā e te Whare! E te Māngai o te Whare ka tāpiri waku kōrero tāu nā kōrero i horaina ki runga i ngā manuhiri kua tae mai i te rā nei—ka mea atu he manuhiri? Ēhara tēnei i te whakaae! Kua roa rawa a Ngāruahine kua roa rawa ngā iwi Māori e takahia nei i ngā ara poutama i mua i tēnei Whare. He aha te take i takahia nei rātau i te nuku roa ka tae mai ki runga i a tātau i te rā nei? Nā mō ngā take Tiriti mō ngā tūkino a te Karauna ki a tātau Te Iwi Māori tēnei e whakatau nei i a koutou tēnā koutou!Ka huri ngā whakaaro ki ngā tini aituā. E te pāpā e Hone i kawea mai ngā puna roimata o Taranaki Maunga ki runga i Te Marae o Ōtīria ki roto i ngā marama kua pahure ake nei koutou Ngāruahine! Kia mōhio mai koutou i a au e tamariki ana ko tōku pāpā tērā i āwhina i a koutou me ngā mahi rangahau mō ō koutou take Tiriti. I a au e tamariki ana ia marama i taraiwa mātau ko pāpā mātau ko tōku whāea ki roto i a koutou. He aha ai? Hei āta wānanga i ngā take! Hei āta kōrero i ngā tūkinotanga! Hei whakatuituia hei whakawhanaunga i a tātau ki roto i ngā whakapapa e puritia nei e tātau Te Iwi Māori. Nō reira ka tangi tonu te ngākau mō pāpā kua ngaro atu ki Te Pō! Ka tangi tonu mō ngā mate mō ngā aituā maha i mauria mai e koutou ki runga i te tāhūhū o tō tātou Whare.Nā ka whakaaro ake ahau ki ngā ingoa kua wahangia nei e te Minita. Ko ahau tēnā e oro ana i ngā ingoa me ētahi atu i mahue atu i roto i ngā rārangi ingoa o te Minita i te rā nei. Ka whakaaro ake mō te pāpā a Tohe Pakanga Ngātai ka whakaaro ake mō te papa a Harry Hikuroa me tērā o ngā mātua a Jack rāua ko Peggy Toro. Ka whakaaro ake ki ngā mātua ki a Lawa rāua ko June Nuku ki a Hōne Luke ki te pāpā ki a Eric Taha anā me te whāea a Rose. Ka whakaaro ake ki a Cyril Tāmau ānā me tōna tuakana a Sonny. Kai roto i waku whakaaro ko te whāea a Mīria Rangi anā ko Richie Luke ko Bill Kātene. Ahakoa ngā totohe kei waenganui i a koutou e Ngāruahine e Taranaki Maunga ngā au piki me ngā au heke i roto i ō koutou haerenga hei āta whiriwhiri hei āta totohe i tēnei take e pā ana ki ngā tūkinotanga a te Karauna ēnei ka tangi ēnei ka mihi! He puna wai e utuhia he wai kei aku kamo! “Te pua kōrau e ruia e tipu i te waru!” Kāti te wahanga ki te hunga mate!Ka whakahokia mai ngā rārangi kōrero ki a tātau e te Whare. Hei whakataki ake i te kōrero: “He toa tauā he toa pāhekeheke. Ko te toa ngaki kai e kore e pāheke!” E mihi atu ahau ki a koutou e ngā ringa raupā koutou e ngā waha kōrero e ōku apa whatukura e ōku apa māreikura. Ko koutou rā tērā e kawea nei i ngā moemoeā ngā mamaetanga o Ngāruahine i roto i ngā taumaha tae noa mai ki te ata nei tēnā koutou tēnā koutou tēnā koutou katoa.Kai āianei ka huri tū atu ngā whakaaro ki ngā kōrero kai roto i te pire ā kia mōhio mai tātou ka noho ahau ki roto i Te Reo Māori. Ka whakaaro ake ahau ki te wāhanga tuatahi. Kai roto i taua wāhanga he wāhi whakapāha ki a koutou e Ngāruahine. Ā e mōhio ana tātau kua tae ki te wā me whakapāha. I āta wetewete e tātau i ngā kupu kai roto i te pire nei kia tirohia i te hōhonutanga o te whakapāha ki a koutou kia kaua e tuku mā te ngutu anake te whakapāha ēngari ka puta mai i te whatumanawa o te tangata otirā o te Karauna e whakapāha nei. Nā ka whakaaro ake ki ngā hītori kua kōrero mai nei e te Whare. E kaha tautoko ana ahau i ngā kōrero o tēnā o tēnā o tātou. E mea atu ana i tūkinohia e te Kāwanatanga i a Ngāruahine. E mea atu ana kua wareware kua roa rawa te Kāwanatanga i wareware i a Ngāruahine ki roto i ōna whiriwhiringa mō ngā taumaha kua pahure ake nei. Kāti he pai he manawanui te kite atu i tēnei wāhanga kua tuhia nei ki roto i te pire.Ka whakaaro ake ahau mō tētahi atu wāhanga: tētahi wāhanga ki tāku nei titiro ki te titiro o ngā kanohi Māori nei! He aha nei ko ngā kanohi? Anā ko te whakapapa! Ko wai te Kāwanatanga ko wai te ture ka tohu atu anā ko Ngāruahine koutou? Kei te pupuru koutou i ō koutou whakapapa hei tuituia ki ngā iwi katoa puta noa i te rohe whānui o Taranaki Ngāruahine tae noa hoki ki a au i Te Tai Tokerau. Ko wai rā te Karauna te tohu ko wai koutou? Kāti e mihi atu nei!Ka huri tū atu ahau ki te wāhanga tuarua o te pire. E toru ngā pū wāhanga kai roto i tēnei wāhanga te wāhanga tuarua. Tuatahi hai whakarite i tētahi mahere hei tiaki i te taiao kāti ko Papatūānuku kei raro ko Ranginui kei runga tēnei ka mihi. Ko tētahi atu pū wāhanga e mea atu ana te tikanga mō ngā hao ika. Kua roa rawa tēnei Whare e totohe ana mō ngā mahi hao ika o te motu whānui nei. Pai te kite atu ki roto i te pire ka whai wāhanga a Ngāruahine ki roto i ngā kōrero hao ika tā te mea he iwi takutai koutou. Nō reira e mihi atu ana tēnā koutou! Anā ko te pū wāhanga tuatoru kei roto i te wāhanga tuarua ko ngā taonga tūturu kei a koutou. Ko ngā rawa o te whenua o te hau e pupuhi mai nei anā koia rā tērā ko te hau i purea nei i ō koutou mauri ō koutou wairua ki roto i ngā tau anā he taonga tūturu tērā—[Bell rung]Anā kua tangi te pere!Ka huri atu ahau ki te wāhanga tuatoru arā te wāhanga whakamutunga o te pire nei te taha ki whakatika hapa arumoni me te kōnae pūtea hei whakapāha atu hei whakaea ai i te mamae kua roa rawa koutou e hīpokina kāti! He aha nei nā te pūtea ki a tāua Te Māori? I te ao o ngā mātua tūpuna ko te oranga te mea nui! Ko te kōrero o ngā mātua tupuna pērā i a Tā Apirana Ngāta e mea atu ana: “Mā ngā rākau a te Pākehā ka whiwhi oranga.” Nā tēnā! Ka tukuna atu i tēnei kōnae pūtea ki a koutou hei whakatinana ake i ō koutou moemoeā i ō koutou moehewa mō ngā uri whakatupu mō ngā mokopuna e haere ake nei kāti!E mihi atu ana ki Te Rōpū Whiriwhiri i ngā Take Māori āianei ka tau te pire ki mua i a koutou otirā ki mua i a tātau. Ka noho tātou ki te āta whakarongo. Nā he taonga te whakarongo! Kauwē e tohutohu ki a Ngāruahine ki roto i te pire anake! Te mea nui kia āta whakarongo tātau katoa ki ngā kōrero ā tēnā ā tēnā ā-tēnā kāti!Ki a tātau katoa e te Whare mō ngā mahi katoa kua oti nei i te ata e mihi atu ana. Ngāruahine! Ka waiho ngā kete kupu nei a te tupuna kei roto i a au a Te Kāwiti e mea atu ana “me titiro ki ngā taumata o Te Moana” tēnā koutou tēna koutou kia ora tātau katoa.[Thank you Mr Deputy Speaker of the House. “It is the tide it is the tide it ebbs and flows in from the far and great distance from way back to the homeland Hawaiki it is the sacred tide of Tangaroa. That thunderous canoe of Mātaatua traversed the great distance the wave that splinters paddles and heralds the sacred fish of Te Oro belonging to Puhikaiariki. The night paddles the dawn star are Tāne Mahuta personified; proceed go forward come forth the adze join gather entwine!”Enough of that for now. Mr Deputy Speaker of the House I add my tributes to yours that you cast so lavishly upon the visitors that have arrived here today—but I ask: visitors? I do not agree! Ngāruahuine and indeed Māoridom have for a long time tramped the well-worn red stoned paths before this House. And what is the reason why they have tramped the great distance to be seated there above us there today? For Treaty matters and transgressions of the Crown upon us indeed the Māori people that I and every one of you as a collective have considered—hello there!I turn my thoughts to the myriads who have passed away. To you the elder Hone you took the pools of tears of Taranaki Mountain up on to themaraeof Ōtīria in months just past; you Ngāruahine. You must understand Ngāruahine that while I was a toddler my father was that person who assisted you and the research that was done on matters pertaining to you under the Treaty. While I was a child each month we would drive down with my dad and mum to be amongst you. Why? To critically analyse matters to speak about the wrongdoings carefully to weave our connections and relationships with each other through the genealogies that we as Māori keep. Therefore I continue to grieve inside for Dad who has gone to the void and for thedeaths and the many misfortunes that you as a collective have brought upon the roof of our House.Now I think about the names that the Minister mentioned. I was one who heard them but others who were left out in the list of names by the Minister today come to mind: elder Tohepakanga Ngātai elder Harry Hikuroa and the parents Jack and Peggy Toro. I think about parents like Lawa and June Nuku Hone Luke elder Eric Taha and yes indeed Dame Rose. I recollect Cyril Tāmau and his elder brother Sonny. In my mind is dear Dame Mīria Rangi and then Richie Luke plus Bill Kātene. Despite the ongoing internal debates within you Ngāruahine and Taranaki Mountain the ups and downs in your journeys to carefully consider and debate this matter relating to the transgressions of the Crown we mourn and acknowledge you. As a spring gushes water so do tears that well up in my eyes. “The young fern shoots grow unto maturation when summer is upon us!” With due respect to the dead enough for that part.I bring the comments back to us in the House. To preface this part of the address an aphorism: “A warrior’s life is full of uncertaintybut the life of one who is an expert at tilling crops for food is not.” I acknowledge you the providers of secretariat services the advocates the providers of expert and specialist advice; you are the ones who have carried the aspirations and pain of Ngāruahine through the hard timesright up to this morning. I say well done congratulations and good on you all.I turn now to the contents in this bill but you must all understand that I will remain speaking in the Māori language. I reflect on Part 1 where there is an apology to you Ngāruahine. We know that we have come to where an apology must be made. We analysed the wording very critically to assess the depth of the apology offered to you so that it was not coming merely from the lips alone but from right inside the very core of the individual; in other words this apology was coming from right within the heart of the Crownmaking the apology. Nowthinking aboutthe historical accounts that the House presented here I strongly endorse the sentiments expressed by each and every one of us. The sentiments are saying that the Government violated Ngāruahine. It is saying that the Government has absolutely forgotten about Ngāruahine for a long time in its own considerations about the seriousness of these in the past.Well it is good and really reassuring to see this part that has been written into the bill.I think about another partonethatin my perspective reflects a point of view from these Māori eyes! Why the eyes now? Wellit is the genealogy! Who indeed is theGovernment the lawto say that you are Ngāruahine? Hold fast to your genealogyto thread to all tribes throughout the broad region of Taranaki and right up to meas wellin thenorth! Who indeed is the Crown to say who you are? Butenough;I acknowledge you.I stand and turn toPart2of the bill. There are threeSubparts in thissectionofPart2;firstlyto consider a plan to protect the environment. Now thenthere is Mother Earth below and Sky Father above;I applaud this.Another clause sets out protocols for fisheries. This House has been debating fisheries operations throughout this country for far too long. So it is good to see a part included in the bill for Ngāruahine to have a place in the discussions around fisheries because you are a coastal people. So I applaud you; well done.And now for Subpart 3 in Part 2 of the bill: things of value handed down that you have Ngāruahine resources of the land and air the very wind that has been removing impediments from your life and spiritual principle for uncounted years. Now then those are treasures handed down—[Bell rung] And there goes the bell!I turn now to Part 3 to the concluding part of this bill which relates to commercial redress and a component of the apology—the financial package to alleviate the painyou have borne for so long. Enough said! What exactly is funding to us Māori? In the world of our forefathers livelihood was the most important thing. In a statement by one of them Sir Apirana Ngata had this to say: “Livelihood will be achieved through the tools of the non-Māori.” And there you are! A financial package is offered to you to manifest your aspirations and dreams and those of the generations and grandchildren to come. Enough said!I acknowledge the Māori Affairs Committee. The bill is about to come before you—in other words before us. We will sit down and have a good listen. Now then listening is a thing to be prized. Do not just give counsel to Ngāruahine solely in the bill. The most important thing is that we must all give our ear to each and every one who gives an account. Enough said!And so I thank all of us in the House for what has been achieved this morning. To you Ngāruahine I leave these words within me from my ancestor Te Kāwiti for you: “Look to the peaks of the ocean.” Greetings and acknowledgments to you and to us all collectively; thank you.]